সমগ্র খেলোয়াড়ী জীবনে চারটিমাত্র টেস্টে অংশগ্রহণ করার সুযোগ লাভ করেছিলেন এডগার মেন। ১৫ জুলাই, ১৯১২ তারিখে লর্ডসে দক্ষিণ আফ্রিকার বিপক্ষে টেস্ট ক্রিকেটে অভিষেক ঘটে। ২৬ নভেম্বর, ১৯২১ তারিখে কেপটাউনের নিউল্যান্ডসে স্বাগতিক দক্ষিণ আফ্রিকার বিপক্ষে সর্বশেষ টেস্টে অংশ নেন।

১৯১২ সালে ইংল্যান্ডে ত্রি-দেশীয় প্রতিযোগিতায় অংশগ্রহণের উদ্দেশ্যে অস্ট্রেলিয়া দলের সদস্যরূপে গমন করেন। এ প্রতিযোগিতায় দক্ষিণ আফ্রিকার বিপক্ষে প্রথমবারের মতো টেস্টে অংশ নেন। ১৯১২ সালের ইংল্যান্ড সফরে দুই টেস্টে অংশ নিতে পেরেছিলেন। ১৯১৪ সালে শক্তিশালী দলকে নেতৃত্ব দিয়ে আমেরিকা গমন করেন। এরপর ১৯২১-২২ মৌসুমে অস্ট্রেলিয়া দল দক্ষিণ আফ্রিকা গমন করে। এ সিরিজের দুই টেস্টে অংশ নেন তিনি।

১৯২১ সালে ওয়ারউইক আর্মস্ট্রংয়ের নেতৃত্বে পুণরায় ইংল্যান্ড সফরে যান। তবে খুব কমই সফলতার স্বাক্ষর রাখেন। কেবলমাত্র গুরুত্বহীন খেলাতেই অংশ নিয়েছিলেন তিনি। তাসত্ত্বেও ১৯২১-২২ মৌসুমে দক্ষিণ আফ্রিকা গমনের সুযোগ পান। নিজস্ব শেষ দুই টেস্টে অংশ নেন। তবে, আবারও তিনি ব্যর্থ হন।

ব্যক্তিগত জীবন
প্রথম-শ্রেণীর ক্রিকেট
খেলার ধরন
আন্তর্জাতিক ক্রিকেট